0284.xml
ورلڈ کپ ایسوسی ایٹ وارم اپ میچ،کنٹربری نے سکاٹ لینڈ کو 4 وکٹوں سے ہرا دیا
کرائسٹ چرچ۔ 17 اکتوبر (اے پی پی) آئی سی سی کرکٹ ورلڈ کپ ایسوسی ایٹ وارم اپ میچ میں کنٹربری نے سکاٹ لینڈ کو 4 وکٹوں سے ہرا دیا۔ فاتح ٹیم نے 271 رنز کا ہدف 47 اوورز میں 6 وکٹوں پر پورا کیا۔ جمعہ کو کرائسٹ چرچ میں کھیلے گئے میچ میں سکاٹ لینڈ نے پہلے بیٹنگ کرتے ہوئے مقررہ اوورز میں 7 وکٹوں پر 270 رنز بنائے، کائل کوٹزر 83 اور کپتان پریسٹن 55 رنز بنا کر ٹاپ سکورر رہے، اینڈریو ایلس نے 4 وکٹیں حاصل کیں۔ جواب میں کنٹربری کی ٹیم نے مطلوبہ ہدف 47 اوورز میں 6 وکٹوں پر حاصل کیا۔ کیم فلیچر 73 رنز بنا کر ناقابل شکست رہے۔ نیل بروم 68 رنز بنا کر دوسرے نمایاں بلے باز رہے۔ جوش دیوی نے دو کھلاڑیوں کو آؤٹ کیا
APP
17.10.14
0284p.xml
کینٹر بری نے اسکاٹ لینڈ کو 4وکٹ سے ہرادیا
کرائسٹ چرچ (اسپورٹس ڈیسک)ورلڈ کپ تیاری مقابلوں میں کینٹر بری نے اسکاٹ لینڈ کو 4وکٹ سے شکست دے دی ،یورپی سائیڈ نے پہلے کھیل کر مقررہ 50اوورز میں 7وکٹ پر 270رنز اسکور بورڈ پر سجائے ،کائل کو ئٹزر 83 اور پیٹرسن مومسین 55رنز بنا کر نمایاں رہے ،اینڈریو ایلز نے 4وکٹیں لیں،کینٹر بری نے ہدف 47اوورز میں محض 6وکٹ گنوا کر حاصل کر لیا،کیم فلیچر 73اورٹوڈ ایسٹل45کے درمیان ساتویں وکٹ کیلیے 69رنز کی نا قابل شکست شراکت قائم ہوئی ،نیل بروم 68رنز بنا کر میدان بدر ہوئے،ان کے فلیچرکے درمیان بھی چھٹی وکٹ کیلیے 81رنز کی ساجھے داری قائم ہوئی ،جوش ڈیو کو 2وکٹیں ملیں۔
express
18.10.14